Ernesto Petronia

Ernesto Otilio (Netto) Petronia (☆ 14 di december 1916 na Corsou - † 29 di december 1993 na Aruba) tabata un politico Arubiano di Partido Patriotico Arubano. E tabata e di cuater promé minister di Antias Hulandes di 1969 te 1971, instala despues di e disturbionan di Trinta di Mei y retiro di e gabinete interino, Gabinete Sprockel. Petronia tabata e prome persona di descendencia africano i prome politico Arubiano pa ocupa e posicion di prome minister di Antias Hulandes. Previamente e tabata minister di Enseñansa (1962-1966, 1967-1969), minister di Finansa (1963-1967), minister di Trafico y Transporte (1968-1969) y minister di Husticia (1970-1971).

 Biografia 
Petronia a nace na Corsou y a lanta den un famia simpel. Su mayornan, Agnes Piternella y Marcelli Petronia, a muri tempo e tabata hoben.Afschrift overlijdensakte, Burgerlijke Stand Aruba. Archiva riba 8 di october 2021.  Despues di a bay scol basico St. Vincentius na Otrobanda, el a bira aprendiz y a tuma un curso di corespondencia den dibuho di arkitectura. Añanan despues el a obtene tambe e titulo di ingeniero registrá di NIRIA. Na 1929 el a drenta DOW na Corsou y a wordo transferi pa Aruba na 1933. Na 1940 el a switch di gobierno pa sector priva y hunto cu Bonifacio Croes, el a lanta e empresa Petrona & Croes. Despues di un comienso dificil, e compania a crece bira un di e companianan di construccion mas grandi di Antias Hulandes cu filialnan na Aruba, Corsou y Surinam.

Den su hubentud na Corsou el a publica e novela Vengansa di un amigo, cu na 1932 a aparece den episodio den e revista semanal La Cruz. Su di dos novela a keda sin completa. Petronia ta wordo considera como un di e autornan di prosa na Papiamento di e epoca prome cu guera.

Category:Politico di Aruba
Aruba
Category:Premier di Antias Hulandes
Category:Minister di Antias Hulandes